רומן באימבאיב

רומן באימבאיב
רומן באימבאיב (21 ביולי 1956 - 8 בדצמבר 2011) היה משורר ואמן פלסטי ישראלי. רבים משיריו הולחנו ותורגמו לרוסית ולאנגלית.

== חייו ויצירתו ==

באימבאיב נולד בעיר צ'רנוביץ שבאוקראינה. הוא עלה לישראל בשנת 1971 עם משפחתו, וב-1988 עבר לתל אביב, בה התגורר עד מותו. באימבאיב למד הנדסת מכונות בפקולטה להנדסת מכונות בטכניון, אך בחר שלא לעסוק בתחום.

=== אמנות פלסטית ===

בתחילת שנות התשעים החל באימבאיב לעסוק באמנות פלסטית. בין השאר שיתף פעולה עם האמן מיכאל רפופורט בתערוכה "בית חדש אור חדש" מ-1994, וכן בתערוכות "מקבילים", מ-1995, "אורניתולוגית הנפש", שהוצגה בגלריה טובה אוסמן בתל אביב ב-1998 ועוד. עבודות נוספות של השניים הוצגו בביאנלה לפיסול בעין הוד ב-1997. תערוכות נוספות של באימבאיב הוצגו באמסטרדם, קלן, סנקט פטרבורג ובמוזיאונים ברחבי ישראל, כמו התערוכה "עוני-מדינה-עושר" אשר נעשתה עם האמן ג'ואל קנטור והוצגה בגרמניה ובהולנד, וכן תערוכות עצמאיות כגון "ריטה+רומן (רובה-מלכודת עכברים)", שהוצגה בסנקט פטרבורג, ו"טראינלה למצב" שהוצגה במוזיאון חיפה לאמנות ב-1999.

=== מיצגים ומדיה ===

נוסף על התערוכות שהציג, ביצע באימבאיב מיצגי רחוב ברחבי תל אביב כמו "אקדמיה אנטיגויה - אקדמיה ללוחמה באלילים", שהוצגה בשוק הכרמל בשיתוף סטודנטים מבית הספר למשחק ניסן נתיב בין 1995 ל-1997, מיצגים משותפים שהוצגו עם האמן אלכסנדר ברנר בין 1995 ל-2011 ומופע המולטימדיה "הלוואי וגודביי" בשיתוף המוזיקאי דני צוקרמן ב-2005. נוסף על כך, כתב וביים קטעי וידאו-ארט וסרטים קצרים כגון "נסים שחוללתי אחרי מותי", "שותקים התנורים" ו"תולדות הכסף הישראלי".

=== שירה ===

בהדרגה החל באימבאיב לזנוח את תחום האמנות הפלסטית על מנת להתמקד בשירה, בה עסק עד יומו האחרון, מתוך אמונה במה שהוא מכנה "שירה מתגשמת המאלצת את הקורא לעבור לתדר קליטה שונה מזה שבו משודרות הפרסומות ודברי ההבל של הפוליטיקאים". ב-1998 פרסם את ספר השירה "רומן באימבאיב מסכם את ניסיונו" בעריכת המשורר נתן זך. כמו כן, פרסם באימבאיב במספר כתבי עת ספרותיים, בהם כתב העת מעין. בשנת 2006 פרסם ספר שירים פרי עטו בצירוף תקליטור ובו ביצועים מוזיקליים לשיריו בשם "הלוואי וגודביי", בשיתוף האמן דני צוקרמן.

== ספריו ==
*רומן באימבאיב מסכם את ניסיונו - הנה, קונטרס לשירה, מס' 26, הוצאת ירון גולן, עורך: נתן זך, 1998
*הלוואי וגודביי - ספר ותקליטור, אוריס מדיה, 2005, מוזיקה: דני צוקרמן.
*באימבאיב, עורכים: מרחב ישורון, רונן סוניס. הוצאת מעין, 2012.

== קישורים חיצוניים ==

* [https://web.archive.org/web/20130929194745/http://hahotem.com/Page.asp?MenuID=82&PageID=597 מבחר משירי רומן באימבאיב באתר "החוטם"]
* [https://web.archive.org/web/20120204232459/http://www.maayanmagazine.com/node/25 "ארבעה מכתבים לשר לביטחון פנים"], מתוך כתב העת "מעיין"
* [http://www.youtube.com/watch?v=caoWeV_3X1c "אנסתזיה"] מתוך הספר "רומן באימבאיב מסכם את ניסיונו"' מתוך הסרט "שנת אפס"
* [http://www.youtube.com/watch?v=IMB7mDuMtUA "יש עתיד לשירה"] מתוך הספר "הלוואי וגודביי"
* [http://www.youtube.com/watch?v=gBGESEiIREE "כושי רומני"], קליפ לשיר, 2005
* "תולדות הכסף הישראלי", 8.5 דקות, ת"א, 2002
**[http://www.flix.co.il/tapuz/showVideo.asp?m=1169710 פרק א']
**[http://www.flix.co.il/tapuz/showVideo.asp?m=1169725 פרק ב']
**[http://www.flix.co.il/tapuz/showVideo.asp?m=1169745 פרק ג']
* [http://www.notes.co.il/starik/39757.asp יפתח סטריק מדווח על מופע של רומן באימבאיב], מתוך אתר "רשימות"
* [http://www.youtube.com/watch?v=HUwSlRs2SJE דב אלפון מראיין את רומן באימבאיב] מתוך "נספח תרבות", עונה 3.
* 
* 
* 
* [http://maarav.org.il/2010/04/25/מניפסט-ביגבאיב מניפסט ביגבאיב] באתר מארב
* 
* [http://davidshafir.wordpress.com/2012/12/08/כסף-זה-לחלשים-שלושה-שירים-של-רומן-בּאי/ כסף זה לחלשים - שלושה שירים של רומן באימבאיב] - בבלוג Undistracted Listening
* אלי הירש, [http://elihirsh.com/?p=4544 על "באימבאיב"], ידיעות אחרונות, 7 בדצמבר 2012
* 

==הערות שוליים==

קטגוריה:משוררים ישראלים
קטגוריה:משוררים כותבי עברית
קטגוריה:משוררים ששיריהם הולחנו
קטגוריה:עולים בשנות ה-1970
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1956
קטגוריה:ישראלים שנפטרו ב-2011